ΓΡΑΠΤΗ ΕΡΩΤΗΣΗ E-3073/00

υποβολή: Carlos Ripoll y Martnez de Bedoya (PPE-DE) προς την Επιτροπή

(2 Οκτωβρίου 2000)

Θέμα: Ενίσχυση της γεωργίας

Ο ΟΟΣΑ δημοσίευσε έκθεση σχετικά με τις γεωργικές ενισχύσεις που χορηγήθηκαν κατά το έτος 1999, στην οποία διαπιστώνεται η ανοδική τάση της ενίσχυσης της γεωργίας στα κράτη του ΟΟΣΑ. Επιπλέον, οι Ηνωμένες Πολιτείες απεφάσισαν να αυξήσουν την ενίσχυση της γεωργίας κατά 15 δισεκ. δολάρια, με άμεσες επιδοτήσεις και ασφάλιση των εσοδειών.

Όλα αυτά σημαίνουν ότι η άμεση ενίσχυση της γεωργίας στις ΗΠΑ αυξήθηκε περίπου κατά 700 % από το 1996 και μετά.

Αν εξετάσουμε τις ενισχύσεις που χορηγήθηκαν στον γεωργικό τομέα κατά τα έτη 1998, 1999 και 2000, δια πιστώνουμε ότι οι γεωργοί των ΗΠΑ λαμβάνουν τρεις φορές περισσότερες ενισχύσεις από του ευρωπαίους γεωργούς.

Από την άλλη, οι αμερικανοί προβαίνουν συχνά σε δηλώσεις σχετικά με την ανάγκη να μειωθούν οι ενισχύσεις προς τον γεωργικό τομέα των κρατών μελών της ΕΕ.

Τι μέτρα έχει λάβει η ΕΕ για την μελλοντική επανόρθωση της σοβαρής αυτής κατάστασης;

Ποιες είναι οι προβλεπόμενες ενέργειες από την ΕΕ, προκειμένου να ελεγχθεί η πολιτική και το σύστημα των αμερικανών ως προς την χορήγηση ενισχύσεων στον γεωργικό τομέα;

Ποια είναι η σημερινή κατάσταση των ΗΠΑ ως προς τιςποχρεώσεις που ανέλαβαν στον Γύρο της Ουρουγουάης;

Απάντηση του κ. Fischler εξ ονόματος της Επιτροπής

(3 Νοεμβρίου 2000)

Η Γενική Συμφωνία Δασμών και Εμπορίου (GATT) σχετικά με τη γεωργία διακρίνει διάφορες κατηγορίες εθνικών μέτρων ενίσχυσης. Αυτό που ονομάζεται το κεχριμπαρένιο κουτί περιλαμβάνει τα εθνικά μέτρα τα οποία έχουν ως αποτέλεσμα να διαταράσσουν τις συναλλαγές. Τα μέτρα αυτά εκφράζονται με έναν σύνθετο δείκτη ο οποίος ονομάζεται συνολικό μέτρο στήριξης (AMS) η βασική αξία του οποίου πρέπει να μειωθεί κατά 20 % στη διάρκεια των 6 ετών της περιόδου εφαρμογής (1995-2001). Στη διάρκεια της περιόδου 1995-1997, οι Ηνωμένες Πολιτείες χρησιμοποίησαν λιγότερο από 30 % των AMS συνολικά (το 1997, το επίπεδο αμερικανικής δέσμευσης σε θέματα AMS ανερχόταν σε 21.49 δισεκατ. US$).

Μια άλλη κατηγορία εθνικών μέτρων ενίσχυσης, που ονομάζεται πράσινο κουτί δεν έχει ως συνέπεια ή ως ελάχιστη συνέπεια διαταραχές στις συναλλαγές. Τα μέτρα που αποτελούν μέρος αυτού του κουτιού δενπόκεινται σε αναλήψειςποχρεώσεων μείωσης. Όσον αφορά τις Ηνωμένες Πολιτείες οι συνολικές αμερικανικές δαπάνες πράσινο κουτί, στη διάρκεια της περιόδου 1995 έως 1997 αντιπροσώπευσαν 87 % του συνόλου των εθνικών μέτρων ενίσχυσης των Ηνωμένων Πολιτειών (το 1997, το σύνολο των εθνικών μέτρων ενίσχυσης των Ηνωμένων Πολιτειών ανερχόταν σε 58.88 bn US$). Οι δύο κύριες αμερικάνικες κατηγορίες πράσινου κουτιού είναι η εθνική ενίσχυση τροφίμων και ηποστήριξη του διαχωρισμένου εισοδήματος που αντιπροσωπεύουν αντιστοίχως 75 % και 10 % περίπου του συνόλου των αμερικανικών δαπανών του πράσινου κουτιού.

Οι Ηνωμένες Πολιτείες δεν προσέφυγαν στα μέτρα, τα επιλεγόμενα του μπλε κουτιού, δηλαδή άμεσες πληρωμές στο πλαίσιο των προγραμμάτων περιορισμού της παραγωγής.

Οι πρόσφατες αποφάσεις σχετικά με τα προγράμματα ενίσχυσης καθώς και τα ολοέναψηλότερα ποσά σχετικά με το καθεστώς εγγύησης των δανείων θα έχουν πιθανώς ως αποτέλεσμα να τροποποιηθεί τελείως το αμερικανικό εσωτερικό καθεστώς ενίσχυσης. Οι Ηνωμένες Πολιτείες οφείλουν ακόμη να ανακοινώνουν πάντα στην επιτροπή της γεωργίας της Παγκόσμιας Οργάνωσης Εμπορίου την σημασία καθώς και τη σύνθεση των εσωτερικών μέτρων ενίσχυσής των για τα έτη 1998 και 1999. Μόλις οι κοινοποιήσεις αυτές ληφθούν η Κοινότητα θα εξετάσει λεπτομερώς εάν οι Ηνωμένες Πολιτείες τηρούν πλήρως τις δεσμεύσεις τις οποίες ανέλαβαν στο πλαίσιο του Γύρου της Ουρουγουάης.